IHL มั่นใจผลงานปีนี้โต 20% หลังกำไร Q1/64 โตเฉียด 10 เท่าตัว พร้อมเดินหน้าธุรกิจเดิม-ใหม่
IHL มั่นใจผลงานปีนี้โต 20% หลังกำไร Q1/64 โตเฉียด 10 เท่าตัว รับอานิสงส์อุตสาหกรรมรถยนต์ฟื้น พร้อมเดินหน้าธุรกิจเดิม-ใหม่
20 พ.ค. 2564

นายวศิน ดำรงสกุลวงษ์ กรรมการรและผู้จัดการทั่วไป บริษัท อินเตอร์ไฮด์ จำกัด (มหาชน) หรือ IHL เปิดเผยว่า ในไตรมาส 1/2564 บริษัทฯมีกำไรสุทธิ 45.47 ล้านบาท เพิ่มขึ้น 958.97% เทียบช่วงเดียวกันของปีก่อนที่มีกำไร 4.29 ล้านบาท รับอานิสงส์อุตสาหกรรมรถยนต์กลับเข้าสู่ภาวะปกติแล้ว ส่งผลให้ธุรกิจผลิตเบาะหนังรถยนต์เดินหน้าต่อไปได้ นอกจากนี้ บริษัทฯพร้อมจะเดินหน้าต่อทั้งธุรกิจเดิมและธุรกิจใหม่ โดยผลดังกล่าวทำให้มั่นใจว่าผลงานในปีนี้จะเติบโต 20%